ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της οδηγίας 96/22/ΕΚ περί απαγορεύσεως της χρησιμοποιήσεως ορισμένων ουσιών με ορμονική ή θυρεοστατική δράση και των β-ανταγωνιστικών ουσιών στη ζωική παραγωγή για κερδοσκοπικούς λόγους ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2000/0132 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της οδηγίας 96/22/ΕΚ περί απαγορεύσεως της χρησιμοποιήσεως ορισμένων ουσιών με ορμονική ή θυρεοστατική δράση και των β-ανταγωνιστικών ουσιών στη ζωική παραγωγή για κερδοσκοπικούς λόγους

1. Εισαγωγη

Το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ προβλέπει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο κατά τη δεύτερη ανάγνωση.

Η πρόταση για την τροποποίηση της οδηγίας εγκρίθηκε από την Επιτροπή στις 3 Ιουλίου 2000 με αριθ. 2000/0132(COD). Μια τροποποιημένη πρόταση υποβλήθηκε μετά την πρώτη ανάγνωση του Κοινοβουλίου στις 6 Μαρτίου 2001 με αριθ. 2001/C 180 E/15/ COM(2001) 131 τελικό.

Ύστερα από τις εποικοδομητικές συζητήσεις που πραγματοποιήθηκαν μεταξύ των τριών θεσμικών οργάνων για την προετοιμασία της δεύτερης ανάγνωσης του Ευρωπαϊκού Κοινοβουλίου εγκρίθηκε συμβιβασμός στη σύνοδο ολομέλειας του ΕΚ την 1η Ιουλίου 2003. Περιλαμβάνει τρεις τροπολογίες στην κοινή θέση για τις οποίες το Συμβούλιο έδωσε την έγκρισή του κατά τη συνεδρίαση της COREPER στις 25 Ιουνίου 2003.

2. Ιστορικό

Ημερομηνία υποβολής της πρότασης στο ΕΚ και στο Συμβούλιο (2000/0132(COD)): // 03.07.2000

Ημερομηνία της γνώμης της Ευρωπαϊκής Οικονομικής και Κοινωνικής Επιτροπής: // 19.10.2000

Ημερομηνία της γνώμης του Ευρωπαϊκού Κοινοβουλίου, πρώτη ανάγνωση: // 01.02.2001

Ημερομηνία υποβολής της τροποποιημένης πρότασης (2001/C 180 E/15) COM(2001) 131 τελικό: // 06.03.2001

Ημερομηνία έγκρισης της κοινής θέσης: // 20.02.2003

Έγκριση από το Κοινοβούλιο της σύστασης για δεύτερη ανάγνωση: // 01.07.2003

3. Αντικείμενο τησ πρότασης

Κύριοι στόχοι της προτεινόμενης τροποποίησης της οδηγίας 96/22/ΕΚ είναι η προστασία της υγείας των καταναλωτών και η συμμόρφωση με τις απαιτήσεις του Παγκόσμιου Οργανισμού Εμπορίου (ΠΟΕ) βασίζοντας την οδηγία σε μια έγκυρη επιστημονική αξιολόγηση.

4. Σχολια της Επιτροπησ για τις τροπολογιεσ του Ευρωπαϊκου Κοινοβουλιου στην κοινη θεση

Η κοινή θέση βασίστηκε σε μια τροποποιημένη πρόταση της Επιτροπής στην οποία ελήφθησαν υπόψη πολλές τροπολογίες του Ευρωπαϊκού Κοινοβουλίου. Όπως εγκρίθηκε με ειδική πλειοψηφία από το Συμβούλιο, δεν μετέβαλε τους βασικούς στόχους της προτεινόμενης οδηγίας: προστασία των καταναλωτών και συμμόρφωση με τις απαιτήσεις του ΠΟΕ. Η κοινή θέση δεν πρότεινε την άμεση και πλήρη απαγόρευση της χρήσης της οιστραδιόλης 17β ή των παράγωγων εστέρων της, αλλά διατήρησε τρεις ενδείξεις, ως μεταβατικό στάδιο, χωρίς να καθορίσει συγκεκριμένη προθεσμία.

Μετά την πρώτη ανάγνωση το Ευρωπαϊκό Κοινοβούλιο συμφώνησε με την πρόταση της Επιτροπής για την πλήρη απαγόρευση της χρήσης της οιστραδιόλης 17β ή των παράγωγων εστέρων της. Κατά συνέπεια, σε δεύτερη ανάγνωση η επιτροπή περιβάλλοντος, δημόσιας υγείας και προστασίας των καταναλωτών του ΕΚ (COMENVI) στις 22 Μαΐου 2003 απέρριψε τις αλλαγές που εισήγαγε η κοινή θέση.

Στις άτυπες τριμερείς συνεδριάσεις που ακολούθησαν ο εισηγητής του ΕΚ και οι εκπρόσωποι του Συμβουλίου συμφώνησαν σε μία πρόταση συμβιβασμού, η οποία υποβλήθηκε στην ολομέλεια του ΕΚ την 1η Ιουλίου 2003.

Ο συμβιβασμός τροποποιεί:

(1) την αιτιολογική σκέψη 12 (τροπολογία 17) ώστε να συμφωνεί με την βασική τροποποίηση που έγινε στο άρθρο 5α.

(2) το άρθρο 5α (τροπολογία 18) καθορίζοντας συγκεκριμένη ημερομηνία για την ολοκλήρωση της σταδιακής κατάργησης της χρήσης της οιστραδιόλης 17β και των παράγωγων εστέρων της για την επαγωγή του οίστρου στα βοοειδή, στα άλογα και στα αιγοπρόβατα (τρία έτη από την έναρξη ισχύος της οδηγίας που τροποποιεί την οδηγία 96/22/ΕΚ).

(3) το άρθρο 11α, παράγραφος 1 (τροπολογία 19) καθορίζοντας το περιεχόμενο της έκθεσης που πρέπει να υποβάλει τη Επιτροπή.

Η Επιτροπή υποστηρίζει τις τροπολογίες αυτές.

5. Συμπερασμα

Η Επιτροπή υποστηρίζει την πρόταση συμβιβασμού που υποβλήθηκε στην ολομέλεια του ΕΚ την 1η Ιουλίου 2003 καθώς ανταποκρίνεται στους κύριους στόχους της (που είναι η προστασία της υγείας των καταναλωτών και η συμμόρφωση με τις απαιτήσεις του Παγκόσμιου Οργανισμού Εμπορίου).

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της ανάλογα.